《上清远峡》
明代·翟宗

上到飞宫绝顶隈，始知人世有蓬莱。猿啼古峡乾坤老，潮带寒声涧壑来。

两岸鼓钟开白昼，八荒烟雨护楼台。许多遗景难收拾，聊把新诗次第裁。

作者简介：翟宗，字师孔。东莞人。溥福曾孙。明宪宗成化十九年（一四八三年）举人，官贵池县教谕。著有《珠玑集》、《一川集》。民国张其淦《东莞诗录》卷九有传。